सोशल मीडिया पर मिलीं तारीफें; युवराज बोले- हर सिचुएशन में बैटिंग कर सकता है गिल
Shubhman Gill Century Social Media Reaction Yuvraj Singh | Wasim Jaffer, उन्होंने इस साल का अपना 5वां इंटरनेशनल शतक बनाया है। वहीं घरेलू मैदान पर गिल का यह पहला टेस्ट शतक है।
ऑस्ट्रेलिया के खिलाफ टेस्ट सीरीज के चौथे मैच में भारत ने मजबूत शुरुआत की है। पहली पारी में ओपनर बैटर शुभमन गिल का बड़ा योगदान रहा। शुभमन गिल (128 रन) ने शतक जमाया। उन्होंने इस साल का अपना 5वां इंटरनेशनल शतक बनाया है। वहीं घरेलू मैदान पर गिल का यह पहला टेस्ट शतक है।
गिल के शतक जड़ने के बाद सोशल मीडिया पर जमकर रिएक्शन आ रहे हैं। युवराज सिंह और वसीम जाफर से लेकर कई फैंस ने उनकी तारीफें कीं। आगे स्टोरी में हम गिल की पारी पर दिग्गजों के सोशल मीडिया रिएक्शन और 2023 में उनके खास रिकॉर्ड को जानेंगे।
जाफर, युवराज ने की तारीफ
वसीम जाफर ने गिल की फोटो ट्वीट कर उसका कैप्शन लिखा- रियल डील शुभमन गिल। वहीं युवराज सिंह ने लिखा- क्या गंभीर, धैर्यवान और शानदार पारी! शुभमन गिल। किसी भी स्थिति में बल्लेबाजी कर सकता है, क्या वह नहीं कर सकता?
'शतक बनाना हमेशा एक बेहतरीन एहसास'
शुभमन गिल ने टेस्ट करियर का दूसरा शतक बनाने के बाद कहा, 'भारत में शतक बनाना बहुत अच्छा लगता है। हमेशा एक बेहतरीन एहसास। हम जल्द ही यहां अपना आईपीएल अभियान भी शुरू करेंगे। इस मैदान में हमारे लिए बहुत अच्छी यादें हैं। यह मेरा आईपीएल घरेलू मैदान है और मैं यहां कुछ रन बनाकर खुश हूं।'
गिल के शतक के सहारे टीम इंडिया ने पहली पारी में ऑस्ट्रेलिया के 480 रनों के जवाब में तीसरे दिन का खेल खत्म होने तक तीन विकेट पर 289 रन बना लिए, हालांकि टीम अब भी 191 रनों से पीछे है और उसके 7 विकेट बचे हुए हैं। 
'पिच बैटिंग के लिए अच्छी'
गिल बोले कि पिच बल्लेबाजी के लिए काफी अच्छी थी। हमारे लिए यह महत्वपूर्ण था कि हम बड़ी पारी खेले और जब भी संभव हो सिंगल्स लेते रहें और यही मेरी मानसिकता थी। गिल ने मैच में 3 बड़ी साझेदारियां भी कीं, यहां देखें उनकी सभी पार्टनरशिप।
तीन महीनों में बना दिए 923 रन
शुभमन गिल ने अपने टेस्ट करियर का दूसरा शतक जमाया। ऑस्ट्रेलिया के खिलाफ चौथे टेस्ट मैच के पहली पारी में गिल ने 235 गेंदों पर 128 रन की शानदार पारी खेली। उन्होंने अपनी इस पारी में 12 चौके और 1 छक्का लगाया। वहीं साल 2023 में इंटरनेशनल क्रिकेट में गिल सबसे ज्यादा शतक लगाने वाले बल्लेबाज हैं।
अब तक साल 2023 में गिल ने 5 शतक जड़ दिए हैं। इस मामले में डेवोन कॉनवे 3 शतक के साथ दूसरे स्थान पर हैं। गिल ने साल 2023 में 14 इंटरनेशनल मैच में 923 रन बनाए हैं। गिल के बाद कॉन्वे ने ही इस साल 13 मैचों में 669 रन बनाए हैं। 10 मैचों में 570 रन के साथ रोहित शर्मा इस लिस्ट में तीसरे नंबर पर हैं। 
